stanford-oval/wikipedia huggingface dataset:
Gimli (Manitoba)

| Gimli |
| --- | --- |
 Gimlin satama
 Gimli
 Koordinaatit: 50°38′1″N, 96°59′24″W 
Valtio:  Kanada
Provinssi:  Manitoba
Hallinto:  
 – Hallinnon tyyppi:  Kunta
 – Pormestari:  Peter Peiluck
Pinta-ala:  
 – Kokonaispinta-ala:  319,25 km²
Väkiluku (2011):  5 845
 – Väestötiheys:  18,3 as./km²
 
 www.gimli.ca 
Infobox OKVirheellinen NIMI-arvo: 
Gimli (Rural Municipality of Gimli) on pikkukaupunki ja maalaiskunta Manitoban provinssissa Kanadassa, Winnipegjärven länsirannalla noin 75 kilometriä pohjoiseen Winnipegistä. Kunnan asukasluku on 5 845 (2011), ja se on asukasmäärällä mitattuna maailman suurin islantilaissukuisten ihmisten keskittymä Islannin ulkopuolella.[lähde? ]
Paikkakunnan perustivat vuonna 1875 islantilaiset maahanmuuttajat, ja kunnan perustajien alkuperään viittaa kylän keskustassa sijaitseva 4,6 metrin korkuinen viikinkipatsas. Alueen alkuperäinen nimi oli New Iceland (Uusi Islanti). Eräs kylän tunnetuimmista tapahtumista on joka kesä järjestettävä Icelandic Festival. Gimli on myös ainoa paikkakunta maailmassa, jossa tuotetaan Crown Royal Canadian -viskiä.[lähde? ]
Gimlissä sijaitsee myös Royal Canadian Air Forcen käytöstä poistettu lentokenttä, jota käyttävät nykyisin paikallinen liitovarjo- ja liitokonekerho Gimli Gliding Center sekä Royal Canadian Air Cadets. 23. heinäkuuta 1983 Ottawasta Edmontoniin matkalla ollut Air Canadan Boeing 767 (lento 143) suoritti onnistuneen pakkolaskun käytöstä poistetulle kentälle polttoaineen loputtua kesken lennon. Tapaus sai julkisuudessa nimen Gimli Glider.
Gimlin kaupunki ja maalaiskunta yhdistyivät vuonna 2003 muodostaen nykyisen Gimlin kunnan.
Viikinkipatsas Gimlissä
Aiheesta muualla

Kunnan kotisivut (englanniksi)
Kuvia tai muita tiedostoja aiheesta Gimli Wikimedia Commonsissa
Freddie Oversteegen

Freddie (vas.) ja Truus Oversteegen sekä pääministeri Mark Rutte vuonna 2014.
Freddie Nanda Dekker-Oversteegen (6. syyskuuta 1925 Schoten – 5. syyskuuta 2018 Velsen) oli hollantilainen vastarintataistelija, joka toimi toisen maailmansodan aikana natsi-Saksan miehitystä vastustaneessa vastarintaliikkeessä. Oversteegen muodosti sisarensa Truusin ja Hannie Schaftin kanssa ryhmän, joka suoritti sabotaaseja sekä surmasi saksalaisia SS-joukkojen sotilaita ja heidän kanssaan yhteistyötä tehneitä hollantilaisia.
Sodan aikainen toiminta

Nykyään Haarlemin kaupunkiin kuuluvassa Schotenin kylässä syntyneiden Freddie ja Truus Oversteegenin vanhemmat olivat 1930-luvulla Kominternin organisoiman poliittisten vankien avustusjärjestön Kansainvälisen Punaisen Avun aktiiveja, ja sisarukset puolestaan olivat mukana kommunistisen nuorisojärjestön toiminnassa. Vanhempien erottua heidän yksinhuoltajaäitinsä avusti vuosikymmenen puolivälistä lähtien natsi-Saksasta saapuneita pakolaisia, joita majoitettiin myös perheen kotona. Toukokuussa 1940 tapahtuneen miehityksen jälkeen sisarukset työskentelivät vapaaehtoisena Saksan rajan tuntumassa Enschedessä sijainneessa sairaalassa, josta käsin he avustivat pakolaisten salakuljetuksessa sekä levittivät kiellettyjä painotuotteita.
Freddie ja Truus liittyivät pian vastarintaliikkeeseen, jossa heidän tehtävänään oli aluksi lähinnä kuriireina toimiminen sekä aseiden ja pakolaisille hankittujen väärennettyjen henkilöpapereiden salakuljetus. Hieman myöhemmin tytöt aloittivat sabotaasin sekä aseellisen vastarinnan, jolloin sisarusten muodostamaan vastarintasoluun liittyi myös nuori lakitieteen opiskelija Hannie Schaft. Kohteina oli aluksi saksalaisia avustaneita ilmiantajia, ja myöhemmin myös saksalaisia sotilaita. Iskuissa käytettiin kahdenlaista taktiikkaa. Ilmiantajia surmatessa yksi tytöistä ajoi polkupyörää ja takana istunut ampui kohteita pistoolilla. SS-sotilaita puolestaan houkuteltiin ravintolasta tyttöjen mukaan johonkin syrjäiseen paikkaan, jossa odottaneet vastarintataistelijat surmasivat tämän. Sisarukset onnistuivat välttämään pidätyksen, mutta Schaft jäi saksalaisten vangiksi keväällä 1945, ja teloitettiin huhtikuussa vain 18 päivää ennen natsimiehityksen päättymistä.
Sisarukset määrättiin myös sieppaamaan korkea-arvoisen natsivirkamiehen Arthur Seyss-Inquartin lapset, jotta heidät oltaisiin voitu vaihtaa vangittuihin vastarintaliikkeen jäseniin, mutta sisarukset kieltäytyivät tehtävästä.
Sodan jälkeen

Freddie Oversteegenin mukaan on nimetty katu Haarlemissa, ja vuonna 2014 sisaruksille myönnettiin sodanaikaisesta toiminnastaan ”Mobilisatie-Oorlogskruis”-mitali. Vuonna 2016 heistä valmistui Thijs Zeemanin ohjaama dokumenttielokuva Twee Zussen in Verzet (engl. ”Two Sisters in the Resistance”) ja sisarukset ovat roolihahmoina myös Ben Verbongin Hannie Schaftista kertovassa elokuvassa Het meisje met het rode haar (engl. ”The Girl with the Red Hair”), joka sai ensi-iltansa 1981.
Fornasinius

| Fornasinius |
| --- | --- |
 Fornasinius russus
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Cetoniinae
Tribus::  Goliathini
Suku::  Fornasinius  Bertoloni, 1853
Lajit
 Fornasinius aureosparsus  Fornasinius fornasinii  Fornasinius higginsi  Fornasinius klingbeili  Fornasinius proboscideus  Fornasinius russus 
Infobox OKNimi-testi OK: 
Fornasinius on lehtisarvisiin kuuluva kovakuoriaissuku.
Lajeja

| --- | --- |
 Fornasinius aureosparsus  Fornasinius fornasinii  Fornasinius higginsi:  Fornasinius klingbeili  Fornasinius proboscideus  Fornasinius russus
Aiheesta muualla

Fornasinius (Genus), ZipcodeZoo.com (englanniksi)
Freddie Mac

The Federal Home Loan Mortgage Corporation (FHLMC) (NYSE: FRE), yleisesti tunnettu nimellä Freddie Mac, on puolivaltiollinen kiinnitysluottoja myöntävä yhtiö. Freddie Mac hallitsee yhdessä Fannie Maen kanssa noin puolta Yhdysvaltain kiinnitysluottomarkkinoista.
Yhdysvaltain luottokriisi

Yhdysvaltain luottokriisi on ajanut Freddie Macin koviin vaikeuksiin. Yhdysvaltain liittovaltio päätti 7. syyskuuta 2008 ottaa Freddie Macin ja Fannie Maen hallintaansa, koska niiden kaatuminen olisi pahentanut luottokriisiä ja nostanut merkittävästi korkotasoa. Pelastusoperaation arvioidaan maksavan amerikkalaisille veronmaksajille 100 miljardia dollaria. Toukokuussa 2010 Freddie Mac pyysi lisärahoitusta, joka nostaa laskun yhtiöiden pelastamisesta noin 126 miljardiin dollariin, josta Freddie Macin osuus olisi 60 miljardia.
Aiheesta muualla

Yhtiön kotisivut
Hallituksen esitys Eduskunnalle kiinteistörahastolaiksi HE 77/1997 (sisältää katsauksen Freddie Maciin)
Gustavo Díaz Ordaz

| Gustavo Díaz Ordaz |
| --- | --- |
 Virallinen muotokuva (1964).
Meksikon presidentti
 1. joulukuuta 1964 – 30. marraskuuta 1970  
Edeltäjä:  Adolfo López Mateos
Seuraaja:  Luis Echeverría Álvarez
Henkilötiedot
Syntynyt: 12. maaliskuuta 1911 Ciudad Serdán, Meksiko
Kuollut: 15. heinäkuuta 1979 (68 vuotta) México, Meksiko
Puoliso:  Guadalupe Borja
Tiedot
Puolue:  Partido Revolucionario Institucional
Gustavo Díaz Ordaz (12. maaliskuuta 1911 Ciudad Serdán, Meksiko – 15. heinäkuuta 1979 México, Meksiko) oli meksikolainen poliitikko. Hän toimi maansa presidenttinä vuodet 1964–1970.
Díaz Ordaz luki lakia Pueblan yliopistossa ja valmistui vuonna 1937. Tämän jälkeen hän toimi yliopiston professorina sekä vararehtorina vuodet 1940–1941. Vuonna 1943 Díaz Ordaz valittiin Meksikon edustajainhuoneeseen ja vuonna 1946 senaattoriksi Pueblan osavaltiosta. Senaattorina hän oli vuoteen 1952. Presidentti Adolfo López Mateosin ministeriössä Díaz Ordaz oli vuodet 1958–1964. Partido Revolucionario Institucionalin presidenttiehdokkaaksi Díaz Ordaz nimitettiin 1. joulukuuta 1963. Hän voitti presidentinvaalit 8. syyskuuta 1964.
Presidenttiaikanaan Díaz Ordaz tunnettiin lähes autoritaarisesta johtajuudestaan. Hän kohteli tiukasti monia protesteja. Rautatietyöläisiä, opettajia ja lääkäreitä erotettiin heidän osallistuttuaan työtaisteluihin.
Yliopisto-opiskelijoiden protestointiin vuonna 1968 ennen Méxicon olympialaisissa Díaz Ordaz vastasi julmasti. Hän määräsi Universidad Nacional Autónoma de Méxicon valtauksen. Tlatelolcossa armeijan joukot tappoivat jopa 300 ihmistä murskatessaan opiskelijaprotestin. Meksikon hallitus väitti kuolonuhreja olleen noin 20, mutta todellinen lukema lienee noin kymmenkertainen.
Díaz Ordazin aikana Meksikon talous pysyi vakaana samalla kehittyen. Hän sai aikaan myös uudistuksia maanviljelyssä ja aloitti keinokasteluprojekteja sekä vaikutti maaseudun teollistumiseen. Díaz Ordaz oli aloittamassa lisäksi Méxicon metron rakentamista.
Presidenttiytensä jälkeen Díaz Ordaz perheineen katosi lähes kokonaan julkisuudesta. Hän antoi harvoin haastatteluita ja yleensä nähtiin vain vaalien yhteydessä. Vuonna 1977 hänet kuitenkin nimettiin suurlähettilääksi Espanjaan, minkä jälkeen sekä Espanjan että Meksikon media hyökkäsi hänen kimppuunsa presidenttiajan teoista. Muutaman kuukauden päästä Díaz Ordaz erosi suurlähettilään virastaan osaksi median käyttäytymisen takia ja osaksi terveydellisten seikkojen takia. Díaz Ordaz kuoli Méxicossa heinäkuussa 1979.
Käännös suomeksi
Gustavo Eberto

Gustavo Daniel Eberto (30. elokuuta 1983 – 3. syyskuuta 2007) oli argentiinalainen jalkapalloilija, joka pelasi maalivahtina Club Atlético Boca Juniorsissa ja Talleres de Córdobassa. Hän kuului Argentiinan alle 20-vuotiaiden maajoukkueeseen vuoden 2003 nuorten maailmanmestaruuskilpailuissa Arabiemiraateissa.
Eberto sairastui vuoden 2006 alkupuolella kivessyöpään, johon hän kuoli syyskuussa 2007 ollessaan 24-vuotias.
Go-Nara

| Go-Nara  後奈良天皇 |
| --- | --- |
 Keisari Go-Naran patsas.
Japanin keisari
Valtakausi:  9. kesäkuuta 1526 – 27. syyskuuta 1557
Kruunajaiset:  29. maaliskuuta 1535
Edeltäjä:  Go- Kashiwabara
Seuraaja:  Ōgimachi

Syntynyt:  26. tammikuuta 1495
Kuollut:  27. syyskuuta 1557 (62 vuotta)
Puoliso:  Madenokōji Eiko
Lapset:  Ōgimachi
Suku:  Yamato
Isä:  Go- Kashiwabara
Äiti:  Fujiwara Fujiko
Uskonto:  šintolaisuus
Nimikirjoitus:  
Go-Nara (jap. 後奈良天皇, Go-Nara-tennō; 26. tammikuuta 1495 – 27. syyskuuta 1557) oli perinteisen japanilaisen tiedon mukaisesti Japanin 105. keisari. Hän oli vallassa Sengoku-kaudella vuosina 1526–1557. Vanhassa englanninkielisessä kirjallisuudessa hänestä käytetään myös nimitystä Nara II.
Taustaa

Go-Nara oli Go-Kashiwabaran toinen poika. Hänen äitinsä oli Fujiwara Fujiko. Go-Nara nousi keisariksi isänsä kuoltua vuonna 1526 ja oli vallassa 31 vuotta. Hän kuoli vuonna 1557, jolloin hänen vanhin poikansa Ōgimachi peri vallan.
German Titov

| German Stepanovitš Titov |
| --- | --- |

Henkilötiedot
Syntynyt: 11. syyskuuta 1935
Kuollut: 20. syyskuuta 2000 (65 vuotta)
Kansalaisuus:   Venäjä
Ammatti:  taistelulentäjä
Ura
Tyyppi:  Avaruuslennolle osallistuja
Valittu avaruuslentäjäksi:  1960
Eläköityminen:  1992
 Nimikirjoitus
Lennot

Vostok 2:  Vostok 2
 
German Titov (oik.) Yhdysvaltain presidentti Kennedyn ja John Glennin kanssa.
German Titov venäläisessä postimerkissä.
German Stepanovitš Titov (ven. Герман Степанович Титов, 11. syyskuuta 1935 – 20. syyskuuta 2000) oli neuvostoliittolainen kosmonautti ja neljäs ihminen avaruudessa ja toinen ihminen, joka kiersi Maan.
Titov oli kotoisin Verhneje Žilinosta, Altailta ja kävi Stalingradin sotilasilmailukoulua. Valmistuttuaan taistelulentäjäksi hänet valittiin kosmonauttikoulutukseen vuonna 1960 ja Vostok 2 -lennolle seuraavan vuoden elokuussa. Hänen radiokutsunsa oli Orjol (ven. Орёл, kotka). Titov kiersi maapallon 17 kertaa ennen paluutaan. Titovin kärsiminen pahoinvoinnista lennolla viivästytti avaruusohjelmaa vuodella tiedemiesten tutkiessa oliko ihmisten mahdollista selvitä avaruudessa pidempiä aikoja.
Titov jäi eläkkeelle avaruusohjelmasta 1992. Vuonna 1995 hänet valittiin duumaan Venäjän federaation kommunistisen puolueen edustajana. Hän kuoli sydänkohtaukseen saunassaan 65-vuotiaana ja haudattiin Novodevitšin hautausmaalle.
Titov palkittiin kahdella Leninin kunniamerkillä, ja hän oli myös Bulgarian, Vietnamin ja Mongolian sankari. Hänen kunniakseen nimettiin kraatteri Kuun takapuolella.
Aiheesta muualla

Kuvia tai muita tiedostoja aiheesta German Titov Wikimedia Commonsissa
Gustavo Chapela

| Mitalit> Maa:   Meksiko.Miesten miekkailu.Pan-Amerikan kisat  | Mitalit> Maa:   Meksiko.Miesten miekkailu.Pan-Amerikan kisat  | Mitalit> Maa:   Meksiko.Miesten miekkailu.Pan-Amerikan kisat  | Maa:   Meksiko> Miesten miekkailu. |
| --- | --- | --- | --- |
|  Pronssia | Cali 1971 | Säilä, joukkuekilpailu |  |
Gustavo Chapela (s. 8. syyskuuta 1946 México) on meksikolainen entinen miekkailija.
Chapela osallistui Méxicon olympialaisissa 1968 säilässä sekä henkilökohtaiseen että joukkuekilpailuun ja oli mukana myös floretin joukkuekisassa, mutta putosi kaikissa kilpailuissa alkulohkossa. Hän miekkaili Pan-Amerikan kisoissa 1971 maansa säiläjoukkueessa, joka voitti pronssia.
Gustavo Cuéllar

Gustavo Cuéllar vuonna 2022.
Gustavo Cuéllar (s. 14. lokakuuta 1992 Barranquilla) on kolumbialainen jalkapalloilija. Hän on pelipaikaltaan puolustava keskikenttäpelaaja. Hän on vuodesta 2016 edustanut brasilialaisseura Flamengoa.
Cuéllar pelasi Kolumbian maajoukkueessa ensimmäisen maaottelunsa syyskuussa 2015 Perua vastaan. Ensimmäisen ja toistaiseksi ainoan maaottelumaalinsa hän teki vuoden 2019 Copa Américan alkulohko-ottelussa Paraguayta vastaan. Hän on pelannut kaikkiaan seitsemän maaottelua.
Geoff Johns

| Geoff Johns |
| --- | --- |
 Geoff Johns vuonna 2011.
Henkilötiedot
Syntynyt: 25. tammikuuta 1973 (ikä 51)  Detroit, Michigan
Kansalaisuus:  yhdysvaltalainen
Taiteilija
Ala:  sarjakuvat
Kuuluisimpia töitä:  Salama  JSA Teinititaanit Vihreä Lyhty Blackest Night
Aiheesta muualla
www.madghostproductions.com
Geoff Johns (s. 25. tammikuuta 1973 Detroit, Michigan, Yhdysvallat) on yhdysvaltalainen sarjakuvakäsikirjoittaja sekä elokuva- ja televisiotuottaja. Hän toimi vuosina 2016–2018 DC Comicsin presidenttinä ja luovana johtajana.
Johns teki ensimmäisen käsikirjoituksensa sarjakuviin vuonna 1999 DC Comicsin Star-Spangled Comicsiin. Sittemmin hän on työskennellyt DC:n sarjakuvien parissa. Pääosin Johns on käsikirjoittanut Teräsmiehen, Salaman, Vihreän Lyhdyn ja Teinititaanien sarjakuvia. Hänet tunnetaan myös työstään The WB/The CW:n televisiosarjojen Smallville, Arrow ja The Flash parissa.
Toukokuussa 2016 Johns nimitettiin johtamaan DC:n sarjakuviin perustuvien elokuvien tuotantoa Warner Brosin uudessa DC Films -yksikössä yhdessä Jon Bergin kanssa.
2000-luvun alussa Johns käsikirjoitti myös Marvelille muutamia sarjakuvia, kuten Kostajat, Ultimate X-Men ja minisarjakuvan Morlokeista.
Johnsin luomia sarjakuvahahmoja

Kendra Saunders (Haukkatyttö)
Zoom
Sinestron Joukot
Chris Kent
Neiti Marsilainen
Jackson Hyde (Vesipoika)
Valkoisen Lyhdyn Joukot
Aiheesta muualla

Geoff Johns Internet Movie Databasessa. (englanniksi)
Viralliset kotisivut
Go-Komatsu

Keisari Go-Komatsu
Go-Komatsu (jap. 後小松天皇, Go-Komatsu-tennō; 1377–1433) oli perinteisen vallanperimysjärjestyksen mukaan Japanin sadas keisari. Hän nousi Nanboku-chō-kaudella eli eteläisen ja pohjoisen hovin kaudella pohjoisen hovin keisariksi vuonna 1382 isänsä Go-En’yūn jälkeen. Kun eteläisen hovin keisari Go-Kameyama suostui lopettamaan hovien väliset vihamielisyydet, Go-Komatsusta tuli vuonna 1392 koko maan legitiimi hallitsija.
Go-Komatsu luopui vallasta vuonna 1412. Valtaistuimelle häntä seurasi hänen poikansa Shōkō. Myöhemmin hän ryhtyi buddhalaiseksi munkiksi. Hänen hautapaikkansa sijaitsee Kioton Fushimin suuralueella ja on nimeltään Fukakusa no kita no misasagi (jap. 深草北陵).
Aiheesta muualla

Kuvia tai muita tiedostoja aiheesta Go-Komatsu Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Go-Kameyama | Japanin keisari (1392–1412) | Seuraaja: Shōkō |
Go-Sakuramachi

| Go-Sakuramachi |
| --- | --- |
 
Japanin keisarinna
Valtakausi:  15. syyskuuta 1762 –  9. tammikuuta 1771
Kruunajaiset:  31. joulukuuta 1763
Edeltäjä:  Momozono
Seuraaja:  Go-Momozono

Syntynyt:  23. syyskuuta 1740 Kioto, Japani
Kuollut:  24. joulukuuta 1813 (73 vuotta) Kioto, Japani
Suku:  Yamato
Isä:  Sakuramachi
Äiti:  Nijō Ieko
Uskonto:  šintolaisuus
Nimikirjoitus:  
Go-Sakuramachi (jap. 後桜町天皇, 23. syyskuuta 1740–24. joulukuuta 1813) toimi Japanin keisarinnana vuosina 1762–1771. Go-Sakuramachi sai nimensä keisari Sakuramachin mukaan, joka oli hänen isänsä. Hänen äitinsä oli Nijō Ieko.
Aiheesta muualla

Kuvia tai muita tiedostoja aiheesta Go-Sakuramachi Wikimedia Commonsissa
GB Glace

GB Glace on Unileverin omistama aputoiminimi, joka toimii Ruotsissa ja aikaisemmin myös Suomessa yrityksen jäätelöiden talobrändinä. GB Glacen jäätelöt tunnistaa Unileverin sydän-symbolista. Nykyisin Suomen talobrändinä toimii Ingman.
Historia

GB Glace, alun perin Glace-Bolaget, sai alkunsa Ruotsissa vuonna 1942 kun Mejericentralen (nykyinen Arla Foods) ja Choklad-Thule ostivat Alaska-Glassin. 1960- ja 1970-luvuilla Glace-Bolaget kasvoi lukuisten yritysten yhdistymisen seurauksena yhdeksi Ruotsin isoimmista jäätelöyrityksistä. Unilever omisti jo osan Glace-Bolagetin kilpailijan Trollhätteglassin osakkeista ja vuonna 1972 Unilever osti myös osan Glace-Bolagetin osakkeista. Yritykset yhdistyivät ja alkoivat toimia GB Glace AB -nimen alla. Suomeen GB Glace -jäätelöt tulivat vuonna 1994, jolloin Unilever aloitti Suomessa kansainvälisten merkkijäätelöiden myynnin GB Glace -aputoiminimen alla.
Tuotteet

GB Glace -jäätelöitä myydään muun muassa seuraavien tuotemerkkien alla:
Magnum
Daim
Cornetto
Solero
Twister
Carte d'Or
GB Kermajäätelö
Viennetta
Vanhat tuotteet:
Sundaes Suklaa & Toffee
Vastuullisuus

Osana Unilever-konsernia GB Glace on sitoutunut Unileverin kestävään kehitykseen liittyvään Unilever Sustainable Living Plan ohjelmaan. GB Glace on hankkinut vuodesta 2005 lähtien ainoastaan luonnollisia kylmäaineita käyttäviä ympäristöystävällisiä pakastimia. Yritys sitoutui vuonna 2010 hankkimaan jo hankitun 450 000 pakastimen lisäksi 850 000 ympäristöystävällistä pakastinta vuoteen 2015 mennessä. Vuoden 2011 loppuun mennessä Unilever oli hankkinut 470 000 ympäristöystävällisiä kylmäaineita käyttävää pakastinta.
Unilever on sitoutunut hankkimaan kaiken Magnum-jäätelöissä käytettävän kaakaon kestävistä lähteistä Rainforest Alliance -sertifioiduilta tiloilta vuoteen 2015 mennessä ja kaiken käyttämänsä kaakaon vuoteen 2020 mennessä. Vuoden 2011 loppuun mennessä 37 % Magnumeissa käytettävästä kaakaosta ja 21 % kaikesta yrityksen käyttämästä kaakaosta hankittiin sertifioiduilta tiloilta.
GB Glace on sitoutunut merkitsemään jäätelöpakkauksiin energian, sokerin, rasvan, tyydyttyneiden rasvahappojen ja natriumin määrän ja suositellun päiväsaannin. Yritys on myös sitoutunut vähentämään lapsille suunnattujen jäätelöiden kalorimäärää. Unilever ilmoitti tavoitteekseen, että vuoteen 2014 mennessä kaikki lasten jäätelöt sisältävät enintään 110 kilokaloria annosta kohden. 2011 vuoden loppuun mennessä yritys oli saavuttanut tavoitteestaan 73 %.
Aiheesta muualla

GB Glace nettisivut
Unileverin nettisivut (Arkistoitu – Internet Archive)
Gustavo Borges

| Mitalit | Mitalit | Mitalit |  |
| --- | --- | --- | --- |
|  Gustavo Borges (oikealla) ja Fernando Scherer. |  Gustavo Borges (oikealla) ja Fernando Scherer. |  Gustavo Borges (oikealla) ja Fernando Scherer. |  |
Maa:   Brasilia
Miesten uinti
|  Olympialaiset  |  Olympialaiset  |  Olympialaiset  |  |
|  Hopeaa | Barcelona 1992 | 100 m vapaauinti |  |
|  Hopeaa | Atlanta 1996 | 200 m vapaauinti |  |
|  Pronssia | Atlanta 1996 | 100 m vapaauinti |  |
|  Pronssia | Sydney 2000 | 4 × 100 m VUV |  |
Gustavo França Borges (s. 2. joulukuuta 1972, Ribeirão Preto) on brasilialainen uransa lopettanut uimari, joka voitti urallaan neljä olympiamitalia. Hän osallistui neljiin olympialaisiin, alkaen vuodesta 1992.
Borges asuu São Paulossa. Hän asui 1990-luvulla Yhdysvalloissa, ja opiskeli Michiganin yliopistossa, Ann Arborissa. Borges kantoi Brasilian lippua vuoden 2004 kesäolympialaisten avajaisissa. Hän voitti uransa aikana kaksi maailmanmestaruutta lyhyellä radalla.
Fillmore East 1968

| Fillmore East 1968 Iron Butterfly |
| --- | --- | --- |

Livealbumin tiedot
 Äänitetty : Fillmore East, New York 26.-27. huhtikuuta 1968
 Julkaistu: 17. lokakuuta 2011
 Formaatti: CD
 Tyylilaji: psykedeelinen rock, heavy rock
 Levy-yhtiö: Rhino Records
Iron Butterflyn muut julkaisut
| Light and Heavy: The Best of Iron Butterfly 1993 | Fillmore East 1968 2011 |   |
Fillmore East 1968 on Iron Butterfly -yhtyeen live-albumi. Sen julkaisi Rhino Records vuonna 2011. Se on koostettu neljästä konsertista, jotka yhtye soitti New Yorkin Fillmore Eastissa huhtikuussa 1968.
Kappaleet > CD 1

Fields of Sun – 4.01 (säv. DeLoach, Ingle)
You Can't Win – 3.13 (säv. DeLoach, Weis)
Unconscious Power – 3.04 (säv. Bushy, Weis, Ingle)
Are You Happy – 4.14 (säv. Ingle)
So-Lo – 4.02 (säv. DeLoach, Ingle)
Iron Butterfly Theme – 4.26 (säv. Ingle)
Stamped Ideas – 3.11 (säv. DeLoach, Ingle)
In-A-Gadda-Da-Vida – 17.11 (säv. Ingle)
So-Lo – 4.00
Iron Butterfly Theme – 5.00
kpl. 1–6 Fillmore East 26. huhtikuuta 1968 (1. show)
kpl. 7–10 Fillmore East 26. huhtikuuta 1968 (2. show)
Kappaleet > CD 2

Are You Happy – 4.27
Unconscious Power – 2.29
My Mirage – 4.31 (säv. Ingle)
So-Lo – 3.35
Iron Butterfly Theme – 4.35
Possession – 5.29 (säv. Ingle)
My Mirage – 4.34
Are You Happy – 4.17
Her Favourite Style – 2.29 (säv. Ingle)
In-A-Gadda-Da-Vida – 15.20
So-Lo – 4.26
Iron Butterfly Theme – 5.20
kpl. 1–5 Fillmore East 27. huhtikuuta 1968 (1. show)
kpl. 6–12 Fillmore East 27. huhtikuuta 1968 (2. show)
Muusikot

Doug Ingle – laulu, urut
Erik Braunn – kitara
Lee Dorman – basso
Ron Bushy – rummut
Gotlandsflyg

Gotlandsflyganin lentokone
Gotlandsflyg on vuonna 2001 perustettu ruotsalainen, Gotlannista kotoisin oleva lentoyhtiö.
Gustavo Ayón

| Gustavo Ayón |
| --- | --- |
 Ayón vuonna 2017.
Henkilötiedot
Koko nimi:  Gustavo Alfonso Ayón Aguirre
Syntynyt: 1. huhtikuuta 1985 (ikä 39) Tepic, Meksiko
Kansalaisuus:   Meksiko
Koripalloilija
Pelipaikka:  Sentteri / Iso laitahyökkääjä
Pituus:  208 cm
Paino:  113 kg
NBA-varaus:  ei varattu 2007
Pelaajaura
Seurajoukkueet
2006 2007 2007–2008 2008 2008–2009 2009–2011 2009 2009 2009–2010 2011–2012 2012–2013 2013 2013–2014 2014–:  Halcones de Xalapa Vaqueros de Agua Prieta Halcones de Xalapa Dorados de Playa del Carmen Halcones de Xalapa Baloncesto Fuenlabrada Marinos de Anzoátegui → CB Illescas → Tenerife CB New Orleans Hornets Orlando Magic Milwaukee Bucks Atlanta Hawks Real Madrid
Maajoukkueet
:   Meksiko
Aiheesta muualla
FIBA
| Mitalit> Maa:   Meksiko.Miesten koripallo.AM-kilpailut  | Mitalit> Maa:   Meksiko.Miesten koripallo.AM-kilpailut  | Mitalit> Maa:   Meksiko.Miesten koripallo.AM-kilpailut  | Maa:   Meksiko> Miesten koripallo. |
| --- | --- | --- | --- |
|  Kultaa | Venezuela 2013 |  |  |
Gustavo Alfonso Ayón Aguirre (s. 1. huhtikuuta 1985 Tepic) on meksikolainen koripalloilija.
Ayón aloitti pelaajauransa kotimaansa seuroissa. Häntä ei varattu NBA:han vuoden 2007 varaustilaisuudessa. Vuosina 2009–2011 hän pelasi espanjalaisessa Baloncesto Fuenlabradassa. Vuoteen 2011 mennessä hän oli voittanut Meksikon ja Venezuelan mestaruudet. Vuosina 2011–2014 hän pelasi NBA:ssa edustaen New Orleans Hornetsia, Orlando Magicia, Milwaukee Bucksia ja Atlanta Hawksia. Vuonna 2014 Ayón siirtyi Espanjan pääsarjaan Real Madridiin, missä hän on voittanut Euroliigan mestaruuden, Intercontinental Cupin, Espanjan mestaruuden ja Espanjan cup-mestaruuden.
Ayón on pelannut pitkään myös Meksikon maajoukkueessa, missä hän muun muassa voitti Amerikan mestaruuden vuonna 2013.
Aiheesta muualla

Kuvia tai muita tiedostoja aiheesta Gustavo Ayón Wikimedia Commonsissa